Γεγονότα Φεβρουαρίου 2020

Γεγονότα το 2020 : Ιανουάριος • Φεβρουάριος • Μάρτιος • Απρίλιος • Μάιος • Ιούνιος • Ιούλιος • Αύγουστος • Σεπτέμβριος • Οκτώβριος • Νοέμβριος • Δεκέμβριος Παρατίθενται σημαντικά γεγονότα σε όλο τον κόσμο που συνέβησαν το μήνα Φεβρουάριο του 2020, συνοδευόμενα από τις πηγές μέσω των οποίων μεταδόθηκαν.

 Πόλεμος και επιθέσειςΣε σειρά επιθέσεων ισλαμιστών σκοτώνονται 62 πολίτες στην ανατολική Λαϊκή Δημοκρατία του Κονγκό. Οι ένοπλες δυνάμεις της χώρας αντεπιτίθενται κατά των ανταρτών των Συμμαχικών Δημοκρατικών Δυνάμεων. (Reuters)Υγεία και περιβάλλονΈξαρση νέου κορονοϊού 2019–20 Το Κιριμπάτι γίνεται η πιο πρόσφατη χώρα στον Ειρηνικό που εμποδίζει τους Κινέζους ταξιδιώτες κατακρατώντας τις αιτήσεις βίζας από την Κίνα και διατάζοντας όλους εκείνους που έρχονται από χώρες με επιβεβαιωμένα κρούσματα του ιού να τεθούν από μόνοι τους σε καραντίνα. (Radio NZ International)Διεθνείς σχέσειςΕιρηνευτικό σχέδιο Τραμπ: Η Παλαιστινιακή Αρχή διακόπτει τους δεσμούς με τις Ηνωμένες Πολιτείες και το Ισραήλ, μετά την απόρριψη του ειρηνευτικού σχεδίου που παρουσίασε ο Αμερικανός πρόεδρος Ντόναλντ Τραμπ.(Reuters) Οι Μαλδίβες επιστρέφουν στην Κοινοπολιτεία των Εθνών ως δημοκρατία. (The Commonwealth)Πολιτική και εκλογέςΟ πρώην υπουργός Επικοινωνιών Μοχάμεντ Ταουφίκ Αλάουι διορίζεται πρωθυπουργός από τον πρόεδρο Μπαρχάμ Σαλίχ. Διαδηλωτές απορρίπτουν τον διορισμό, θεωρώντας τον ως μέρος μιας παγιωμένης κατάστασης.(Al Jazeera) Πόλεμος και επιθέσειςΤρία άτομα τραυματίζονται σε επίθεση από ένοπλο με ματσέτα στη Streatham High Road στο Λονδίνο. Ο δράστης σκοτώνεται από τα πυρά της αστυνομίας. Το συμβάν αντιμετωπίζεται ως τρομοκρατική επίθεση. (BBC) Μία γυναίκα μαχαιρώνει δύο άτομα στη Γάνδη της Ανατολικής Φλάνδρας στο Βέλγιο. Η ύποπτη τραυματίζεται από πυροβολισμούς της βελγικής αστυνομίας. (Metro)Υγεία και περιβάλλονΈξαρση νέου κορονοϊού 2019–20 Αναφέρεται στις Φιλιππίνες ο πρώτος θάνατος εκτός Κίνας από τον νέο κορονοϊό. Το θύμα είναι ένας κινέζος τουρίστας, ο οποίος μολύνθηκε επίσης από τον Streptococcus pneumoniae και την influenza B. (CNN Philippines)ΑθλητισμόςΣτο αμερικανικό ποδόσφαιρο οι Κάνσας Σίτι Τσιφς νικούν τους Σαν Φρανσίσκο 49ers 31–20 και κερδίζουν το 54ο Σούπερ Μπόουλ, στον πρώτο τους τίτλο από το 1970. (ESPN) Στο τένις τον τίτλο στο μονό στο Αυστραλιανό Όπεν κατακτά για 7η φορά ο Σέρβος Νόβακ Τζόκοβιτς νικώντας στον τελικό τον Αυστριακό Ντομινίκ Τιμ και ανεβαίνει στην κορυφή στην παγκόσμια κατάταξη, έχοντας κερδίσει τον 17ο τίτλο του Γκραν Σλαμ.(iefimerida.gr) Νόμος και έγκλημαΣε επεισόδιο μαζικών πυροβολισμών που λαμβάνει χώρα σε λεωφορείο των Greyhound Lines που εκτελούσε το δρομολόγιο Λος Άντζελες - Σαν Φρανσίσκο σκοτώνεται ένα άτομο και τραυματίζονται 5, με το κίνητρο του δράστη να παραμένει άγνωστο.. (CBS), (NBC) Σε άλλο επεισόδιο πυροβολισμών σε κοιτώνα του Πανεπιστημίου Texas A&M University–Commerce σκοτώνονται 2 άτομα και τραυματίζεται άλλο ένα άτομο. Politico, NBCΠολιτική και εκλογέςΕπακόλουθα των γενικών εκλογών του Μαλάουι του 2019 Το Συνταγματικό Δικαστήριο του Μαλάουι για πρώτη φορά στην ιστορία της χώρας ακυρώνει τα αποτελέσματα των γενικών εκλογών λόγω σοβαρών παρατυπιών. Νέες εκλογές θα διεξαχθούν εντός 150 ημερών. (Aljazeera) Υγεία και περιβάλλονΈξαρση νέου κορονοϊού 2019–20 Η εκπρόσωπος του Κινέζικου υπουργείου Εξωτερικών Χουά Τσουνγίνγκ ανακοινώνει ότι ο συνολικός αριθμός των νεκρών από τον κορονοϊό έχει υπερβεί τους 400 και ο αριθμός των μολυσμένων ατόμων είναι πάνω από 20.000. (Reuters) Ανακοινώνεται και δεύτερος θάνατος από τον ιό εκτός Κίνας. Το θύμα ήταν ένας κάτοικος του Χονγκ Κονγκ ηλικίας 34 ετών, ο οποίος είχε ταξιδέψει πρόσφατα στην Ουχάν. (LA Times)Νόμος και έγκλημαΟ Αλγερινός πρόεδρος Αμπντελματζίντ Τεμπούν απονέμει χάρη σε πάνω από 3.000 φυλακισμένους που εκτίουν ποινές κάτω των 6 μηνών, καθώς επιδιώκει να κερδίσει υποστηρικτές εν μέσω πολιτικής αναταραχής.(Reuters) Καταστροφές και δυστυχήματαΑπό χιονοστιβάδες στην επαρχία Βαν της ανατολικής Τουρκίας σκοτώνονται τουλάχιστον 38 άτομα και παγιδεύονται περισσότερα.(NBC News) (ABC News) Πτήση 2193 της Pegasus Airlines Από τη συντριβή αεροσκάφους στο Διεθνές Αεροδρόμιο Σαμπιχά Γκιοκτσέν της Κωνσταντινούπολης, σκοτώνονται 3 άνθρωποι και τραυματίζονται άλλοι 155. (BBC)Υγεία και περιβάλλονΈξαρση νέου κορονοϊού 2019–20 Γίνεται διάγνωση του ιού σε ένα μωρό στην Κίνα 30 ώρες μετά τη γέννησή του. Είναι το πρώτο καταγεγραμμένο κρούσμα του νέου κορονοϊού σε νεογέννητο. (New Straits Times)Διεθνείς σχέσειςΤο Μεξικό συνάπτει διπλωματικές σχέσεις με την Κεντροαφρικανική Δημοκρατία, το τελευταίο αφρικανικό κράτος με το οποίο δεν είχε διπλωματικές σχέσεις. (Government of Mexico)Πολιτική και εκλογέςΗ ρουμανική κυβέρνηση μειοψηφίας με επικεφαλής τον Λούντοβικ Όρμπαν ανατρέπεται με πρόταση δυσπιστίας. Οι εξελίξεις μπορεί να οδηγήσουν στη διεξαγωγή πρόωρων εκλογών. (DW) Ο πρόεδρος των ΗΠΑ Ντόναλντ Τραμπ αθωώνεται με ψήφους 52-48 στη Γερουσία των ΗΠΑ από την κατηγορία για κατάχρηση εξουσίας και με 53-47 από την κατηγορία για παρακώλυση του Κογκρέσου. Ο Ρεπουμπλικάνος γερουσιαστής Μιτ Ρόμνεϊ είναι ο μοναδικός στο κόμμα του που δίνει θετική ψήφο υπέρ της καταδίκης του Τραμπ, ερχόμενος σε αντίθεση με τη γραμμή του κόμματος. (The New York Times) Πόλεμος και επιθέσειςΗ αστυνομία της Βόρειας Ιρλανδίας ανακοινώνει την εξουδετέρωση σχεδίου για βομβιστική επίθεση από τρομοκράτες του Συνεχόμενου IRA (CIRA) στο Ηνωμένο Βασίλειο την ημέρα που έγινε το Brexit. (BBC) Ο Αμερικανός πρόεδρος Τραμπ ανακοινώνει ότι ο αμερικανικός στρατός σκότωσε τον ηγέτη της Αλ Κάιντα στην Αραβική Χερσόνησο (AQAP) leader Κασίμ Αλ Ραΐμι σε επίθεση με τηλεκατευθυνόμενο στην Υεμένη. (BBC)Καταστροφές και δυστυχήματαΣε σιδηροδρομικό δυστύχημα στη Λιβράγκα της Λομβαρδίας σκοτώνονται 2 άτομα και τραυματίζονται τα υπόλοιπα 31 που επιβαίνουν στο τρένο. (The Independent)Νόμος και έγκλημαΟ πρόεδρος της Αλγερίας Αμπντελματζίντ Τεμπούν απονέμει χάρη σε άλλους 6.000 κρατουμένους, δύο ημέρες μετά την ίδια πράξη για άλλους 3.000. (Reuters)Πολιτική και εκλογέςΟ πρωθυπουργός του γερμανικού κρατιδίου της Θουριγγίας Τόμας Κέμεριχ παραιτείται έπειτα από πιέσεις λόγω της αμφιλεγόμενης εκλογής του με τη βοήθεια του ακροδεξιού κόμματος Εναλλακτική για τη Γερμανία. (BBC)Επιστήμη και τεχνολογίαΗ Κριστίνα Κοχ επιστρέφει στη Γη από τον Διεθνή Διαστημικό Σταθμό, έχοντας παραμείνει επί 328 συνεχόμενες ημέρες στο Διάστημα, η μεγαλύτερη παραμονή για οποιαδήποτε γυναίκα στα χρονικά. (CNN via MSN) Καταστροφές και δυστυχήματαΠέντε άτομα σκοτώνονται από τη συντριβή ενός αεροσκάφους στη δυτική Αλάσκα στις ΗΠΑ. (NBC News)Υγεία και περιβάλλονΚαταγράφεται η υψηλότερη θερμοκρασία (18,3 βαθμοί Κελσίου) στα χρονικά της Ανταρκτικής στη Βάση Εσπεράνσα. (The Guardian) (The Washington Post) Αναφέρεται ότι ο Ιανουάριος του 2020 ήταν ο θερμότερος που έχει καταγραφεί ποτέ στην Ευρώπη. (The Washington Post) (Time) Πόλεμος και επιθέσειςΜαζικοί πυροβολισμοί στη Νακχόν Ρατσασίμα Στρατιώτης ανοίγει πυρ σε στρατόπεδο και σε εμπορικό κέντρο στην πόλη Νακχόν Ρατσασίμα της Ταϊλάνδης, σκοτώνοντας 29 άτομα και τραυματίζοντας άλλα 58 προτού πέσει νεκρός από τα πυρά της αστυνομίας την επομένη. Θεωρείται η χειρότερη στην ιστορία της χώρας μαζική επίθεση με πυροβολισμούς. (Bangkok Post) (USA Today) Τουλάχιστον 10 άτομα σκοτώνονται και δεκάδες άλλων τραυματίζονται σε εθνοτικές συγκρούσεις στο Καζακστάν μεταξύ Καζάχων και Ντουνγκάν. (BBC)Υγεία και περιβάλλονΈξαρση νέου κορονοϊού 2019–20 Δύο άτομα – ένας Ιάπωνας και ένας Αμερικανός – πεθαίνουν από τον κορονοϊό στην Ουχάν. Είναι οι πρώτοι αλλοδαποί (πέρα από το Χονγκ Κονγκ και το Μακάου) που πεθαίνουν από τον ιό. (NBC News)Πολιτική και εκλογέςΙρλανδικές γενικές εκλογές (2020) Στις κάλπες για τις γενικές εκλογές προσέρχονται οι ψηφοφόροι στην Ιρλανδία.(The Guardian) Τέχνες και πολιτισμός92η απονομή των Όσκαρ Στα βραβεία Όσκαρ, το φιλμ Παράσιτα του Πονγκ Τσουν-χο κερδίζει τα πιο πολλά βραβεία, μεταξύ των οποίων και εκείνα της καλύτερης ταινίας και καλύτερης ξενόγλωσσης ταινίας. Γίνεται η πρώτη ξενόγλωσση ταινία που αποσπά Όσκαρ καλύτερης ταινίας. (The Hollywood Reporter)Υγεία και περιβάλλονΈξαρση νέου κορονοϊού 2019–20 Ο αριθμός των θυμάτων από την επιδημία του νέου κορονοϊού ξεπερνά τον αριθμό του συνδρόμου SARS, της επιδημίας του 2002-03, με 910 θανάτους. (The Guardian) (Al Jazeera)Πολιτική και εκλογέςΒουλευτικές εκλογές του Αζερμπαϊτζάν (2020) Πρόωρες εκλογές διεξάγονται στο Αζερμπαϊτζάν έπειτα από τη διάλυση της Εθνοσυνέλευσης από τον πρόεδρο Ιλχάμ Αλίγιεφ τον περασμένο Δεκέμβριο. Η αντιπολίτευση καλεί σε μποϊκοτάζ. (Reuters) (France24) Βουλευτικές εκλογές του Καμερούν (2020) Έπειτα από δύο αναβολές, διενεργούνται τελικά βουλευτικές εκλογές στο Καμερούν. Η σοβούσα Κρίση Αγγλοφώνων επισκιάζει τη διαδικασία, με τους υποστηρικτές της Αμπαζονίας να καλούν σε αποχή από την ψηφοφορία. (DW) Ιρλανδικές γενικές εκλογές (2020) Από την καταμέτρηση των ψηφοδελτίων από τις χθεσινές εκλογές στην Ιρλανδική Δημοκρατία, το Σιν Φέιν προηγείται με ποσοστό 24,1% των ψήφων και δεύτερα το κυβερνών Fine Gael και το κόμμα της αξιωματικής αντιπολίτευσης Fianna Fáil, από τα οποία το καθένα έλαβε ποσοστό 22,1%. Η αρχηγός του Σιν Φέιν, Μέρι Λου ΜακΝτόναλντ ανακηρύσσεται νικήτρια, τονίζοντας ότι η Ιρλανδία πλέον "δεν αποτελεί ένα δικομματικό σύστημα", ελπίζοντας σε σχηματισμό κυβέρνησης συνασπισμού. (The Guardian) Ελβετικά δημοψηφίσματα (2020), Δικαιώματα ΛΟΑΤ στην Ελβετία Στην Ελβετία διεξάγονται δημοψηφίσματα με δύο ερωτήματα. (BBC) (Irish Times) Οι ψηφοφόροι υπερψηφίζουν τη δεύτερη πρόταση για ποινικοποίηση κάθε διαχωρισμού με βάση τον σεξουαλικό προσανατολισμό.(BBC) Ο πρόεδρος του Ελ Σαλβαδόρ Ναγίμπ Μπουκέλε εισβάλλει στη Νομοθετική Συνέλευση με τον στρατό και καταλαμβάνει τη θέση του Προέδρου της Συνέλευσης απαιτώντας την έγκριση των οικονομικών μέτρων, τα οποία νωρίτερα δεν μπορούσαν να περάσουν λόγω μη συμπλήρωσης της απαιτούμενης πλειοψηφίας. Η Προεδρία καλεί σε αυτοσυγκράτηση και η αντιπολίτευση κατηγορεί τον Μπουκέλε και τον στρατό για παρενόχληση και για "αυτοπραξικόπημα". (El País) (BBC) (The Washington Post) Αρχειοθετήθηκε 2020-02-10 στο Wayback Machine. (The New York Times)Επιστήμη και τεχνολογίαΕκτοξεύεται με επιτυχία από την United Launch Alliance από το Ακρωτήριο Κανάβεραλ των ΗΠΑ ο δορυφόρος Solar Orbiter (SolO) της Ευρωπαϊκής Διαστημικής Υπηρεσίας. Η διαστημοσυσκευή θα μελετήσει τον ήλιο και την εσωτερική του ατμόσφαιρα. (BBC) Πολιτική και εκλογέςΗ αρχηγός του γερμανικού κόμματος CDU, Άνεγκρετ Κραμπ-Κάρενμπαουερ, ανακοινώνει την επικείμενη παραίτησή της από την ηγεσία του κόμματος και ότι δεν θα είναι υποψήφια για το αξίωμα της ομοσπονδιακής καγκελαρίας στις επόμενες εκλογές. (Der Spiegel) (The Guardian) Πόλεμος και επιθέσειςΔιαδηλώσεις του Λιβάνου 2019–20 Λιβανέζοι διαδηλωτές επιχειρούν να εμποδίσουν την ψηφοφορία για έγκριση της κυβέρνησης με ψήφο εμπιστοσύνης. Στα επεισόδια τραυματίζονται 400 άτομα και η κυβέρνηση εγκρίνεται.(MSN) (NBC)Καταστροφές και δυστυχήματαΈξαρση νέου κορονοϊού 2019–20 Ο αριθμός των νεκρών από τον νέο κορονοϊό στην Κίνα υπερέβη τους 1.000. Μόνο σε μία ημέρα αναφέρθηκαν 103 θάνατοι στην επαρχία Χουμπέι. (DW) Η Καταιγίδα Κιάρα έχει ως αποτέλεσμα τον θάνατο 6 ατόμων στην Ευρώπη. (MSN) Από ανατροπή στον Κόλπο της Βεγγάλης πλεούμενου που μεταφέρει πρόσφυγες Ροχίνγκια ενώ προσπαθεί να φτάσει στη Μαλαισία, επιβεβαιώνεται ο θάνατος 15 ατόμων και δεκάδες άλλων αγνοούνται, σύμφωνα με το Λιμενικό του Μπανγκλαντές. (Reuters)Διεθνείς σχέσειςΟ Φιλιππινέζος πρόεδρος Ροντρίγκο Ντουτέρτε τερματίζει τη Συμφωνία Επισκεπτριών Δυνάμεων με τις ΗΠΑ. Ο τερματισμός θα τεθεί σε ισχύ έπειτα από 180 ημέρες. (Reuters) (The Guardian) Επακόλουθα της Επανάστασης του Σουδάν Το κυβερνών στρατιωτικό συμβούλιο του Σουδάν συμφωνεί να παραδώσει τον ανατραπέντα δικτάτορα Ομάρ Μπασίρ στο Διεθνές Δικαστήριο της Χάγης προκειμένου να δικαστεί για εγκλήματα κατά της ανθρωπότητας στο Νταρφούρ.(The Guardian) Νόμος και έγκλημαΤο Ανώτατο Δικαστήριο της Αυστραλίας κρίνει ότι οι αυτόχθονες Αυστραλοί (Αβορίγινες) δεν είναι "ξένοι" με βάση το Σύνταγμα της χώρας, ακόμα κι αν δεν έχουν γεννηθεί στην Αυστραλία και δεν έχουν αυστραλιανή υπηκοότητα, και δεν μπορεί να απελαθούν. (ABC News)(SBS News) Η Βενεζουέλα καθιστά νέο κλάδο των Ενόπλων Δυνάμεών της την Πολιτοφυλακή. (Reuters) ΘρησκείαΟ Πάπας Φραγκίσκος τάσσεται κατά του χρίσματος παντρεμένων αντρών στον κλήρο (ως ιερέων), σε ένα πιθανό μέτρο για να αντιμετωπιστεί η έλλειψη καθολικών ιερέων. Επίσης, τάσσεται κατά του να χρίζονται γυναίκες ως διάκονοι.(BBC)Επιστήμη και τεχνολογίαΒραζιλιάνοι επιστήμονες ανακοινώνουν την ανακάλυψη ενός νέου αμοιβαδοειδούς ιού, του "Yaravirus" στη Λίμνη Παμπούλια. (The Independent) Πόλεμος και επιθέσειςΓύρω στους 20 βαριά οπλισμένοι άντρες μεταμφιεσμένοι με στρατιωτικά ρούχα καταλαμβάνουν δικαστήριο στο Ελ Προγκρέσο της βορειοδυτικής Ονδούρας, απελευθερώνοντας το ανώτερο ηγετικό στέλεχος της συμμορίας MS-13 Αλεξάντερ Μεντόσα, σκοτώνοντας 4 αστυνομικούς. Ο πρόεδρος της Ονδούρας Χουάν Ορλάντο Ερνάντες προσφέρει αμοιβή 80.000 δολαρίων για την παροχή πληροφοριών που θα οδηγήσουν στη νέα σύλληψη του Μεντόσα. (BBC)Τέχνες και πολιτισμός45α βραβεία Σεζάρ Σύσσωμη η επιτροπή απονομής των κινηματογραφικών βραβείων Σεζάρ παραιτείται έπειτα από τις αμφιλεγόμενες πολλές υποψηφιότητες από την Ακαδημία της ταινίας του Ρομάν Πολάνσκι An Officer and a Spy, φιλμ που έλαβε 12 υποψηφιότητες για Σεζάρ, περισσότερα από οποιαδήποτε άλλη ταινία τη χρονιά αυτή. (BBC)Πολιτική και εκλογέςΣτο πλαίσιο ανασχηματισμού στο Ηνωμένο Βασίλειο, ο πρωθυπουργός Μπόρις Τζόνσον διορίζει (στη θέση του παραιτηθέντος Σατζίντ Ντέιβιντ) νέο υπουργό Οικονομικών τον Ρίσι Σουνάκ, ο οποίος γίνεται ο πρώτος ινδουιστής υπουργός στο εν λόγω χαρτοφυλάκιο. (Sky News) Πόλεμος και επιθέσειςΣτη μεγαλύτερη ως τώρα ανασκαφή τάφων με θύματα του Εμφυλίου Πολέμου του Μπουρούντι ανακαλύπτονται τα λείψανα 6.032 ατόμων σε 6 μαζικούς τάφους με χιλιάδες σφαίρες στην επαρχία Καρουζί. (Reuters)Υγεία και περιβάλλονΤο πρώτο κρούσμα μόλυνσης στην Αφρική από τον κορονοϊό της Ουχάν αναφέρει η Αίγυπτος. (Al Jazeera)Διεθνείς σχέσειςΟ Κοσοβάρος πρόεδρος Χασίμ Θάτσι και ο Σέρβος ομόλογός του Αλεξάνταρ Βούτσιτς καταλήγουν με μεσολάβηση των ΗΠΑ σε συμφωνία για οδική και σιδηροδρομική σύνδεση στις πρωτεύουσες των χωρών τους.(Al Jazeera) Πόλεμος και επιθέσειςΣτον εμφύλιο πόλεμο της Υεμένης οι αντάρτες Χούθι κατηγορούν τη Σαουδική Αραβία για αεροπορικές επιθέσεις που είχαν ως αποτέλεσμα να σκοτωθούν 30 άτομα, μεταξύ των οποίων και άμαχοι, στο κυβερνείο Αλ Τζάουφ. (Reuters)ΚαταστροφέςΟ πρώτος θάνατος από τον νέο κορονοϊό στην Ευρώπη συμβαίνει στη Γαλλία. Το θύμα είναι ένας 80χρονος Κινέζος τουρίστας, ο οποίος είχε φτάσει στο Παρίσι παρουσιάζοντας συμπτώματα της νόσου στις 16 Ιανουαρίου. (BBC) Λόγω της τροπικής καταιγίδας Ντένις επεμβαίνει ο στρατός στη Βρετανία. Δύο άτομα πεθαίνουν από τον κυκλώνα. (UPI) Νόμος και έγκλημαΗ αστυνομία του Αζερμπαϊτζάν συλλαμβάνει τρεις ηγέτες της αντιπολίτευσης και περισσότερους από 100 ακτιβιστές που αποπειράθηκαν να διαμαρτυρηθούν για τα αποτελέσματα των βουλευτικών εκλογών της περασμένης εβδομάδας. (Reuters) Πόλεμος και επιθέσειςΤουλάχιστον 10 άτομα, ανάμεσα στα οποία και αρκετοί αστυνομικοί, σκοτώνονται σε επίθεση αυτοκτονίας με βομβιστή σε μοτοσικλέτα στην Κουέτα του Πακιστάν. (Reuters)Οικονομία και επιχειρήσειςΕπαναλειτουργεί για το κοινό, για πρώτη φορά από το 2013, το Διεθνές Αεροδρόμιο του Χαλεπίου στη Συρία. (Reuters)(Al Masdar News) Αρχειοθετήθηκε 2020-02-17 στο Wayback Machine.Καταστροφές και δυστυχήματαΣε πανικό και ποδοπατήματα πλήθους ατόμων στον Νίγηρα σκοτώνονται τουλάχιστον 20 άτομα, μεταξύ των οποίων και γυναικόπαιδα, λόγω της ανάγκης τους να προλάβουν τη συλλογή αγαθών πρώτης ανάγκης κατά το άνοιγμα των πυλών σε εγκαταστάσεις αρωγής στα νοτιοανατολικά της χώρας.(BBC)ΑθλητισμόςΟ Ντένις Χέμλιν κερδίζει για δεύτερη συνεχή χρονιά το Daytona 500.(WESH)Μέσα Μαζικής Ενημέρωσης Επαναλειτουργεί ο τηλεοπτικός σταθμός Mega, ενάμιση χρόνο μετά τη διακοπή της λειτουργίας του.(cnn.gr) Πολιτική και εκλογέςΠροεδρικές εκλογές του Αφγανιστάν (2019) Σχεδόν 5 μήνες αργότερα, το εκλογικό ίδρυμα του Αφγανιστάν ανακηρύσσει νικητή των προεδρικών εκλογών τον σημερινό πρόεδρο Ασράφ Γκανί.(Reuters) Πρόεδρος της Κροατίας ορκίζεται ο Ζόραν Μιλάνοβιτς. (Malay Mail)Επιστήμη και τεχνολογίαΑνακαλύπτεται από αρχαιολόγους κατά τις ανασκαφές στο Ρωμαϊκό Φόρουμ μία σαρκοφάγος, η οποία πιθανότατα ήταν αφιερωμένη στον Ρωμύλο. (Fox News) Πόλεμος και επιθέσειςΠυροβολισμοί στο Χανάου Εννέα άτομα σκοτώνονται και άλλα πέντε τραυματίζονται σε δύο μαζικούς πυροβολισμούς σε δύο μπαρ στην πόλη Χανάου της Έσης, στη Γερμανία. Ο δράστης σκοτώνει επίσης τη μητέρα του και αυτοκτονεί στο διαμέρισμά τους. Σε επιστολή του και σε βίντεο που γυρίζει λίγο πριν την τελευταία του πράξη ομολογεί τα ακροδεξιά του αισθήματα. (The Guardian)Υγεία και περιβάλλονΈξαρση νέου κορονοϊού 2019–20 Το Ιράν αναφέρει τα πρώτα κρούσματα του ιού. Λίγες ώρες αργότερα, ανακοινώνεται ότι οι προσβληθέντες απεβίωσαν. (Times of Israel) (Al Jazerra)Πολιτική και εκλογέςΟ Βρετανός υπουργός Εσωτερικών Πρίτι Πατέλ ανακοινώνει μεταρρυθμίσεις στην πολιτική για τη μετανάστευση. Μεταξύ των αλλαγών είναι και η απαίτηση της γνώσης της αγγλικής. Οι αλλαγές θα τεθούν σε ισχύ την 1η Ιανουαρίου 2021. (BBC) Καταστροφές και δυστυχήματαΑπό τον εκτροχιασμό τρένου τύπου XPT στη Βικτόρια της Αυστραλίας, σκοτώνοντας δύο άτομα. (The Guardian) Σε καραμπόλα 200 αυτοκινήτων στο Λα Πρερί του Κεμπέκ στον Καναδά σκοτώνονται δύο άνθρωποι και άλλοι 69 τραυματίζονται. (News AU)Υγεία και περιβάλλονΈξαρση νέου κορονοϊού 2019–20 Η Νότια Κορέα ανακοινώνει τον πρώτο θάνατο από τον COVID-19. (Sputnik) Επίσης, δύο άτομα άνω των 80 ετών από την Ιαπωνία πέθαναν από τον ιό. (BBC) Για τέταρτη συνεχόμενη εβδομάδα η Αυστραλία απαγορεύει τα ταξίδια από την Κίνα. (The Guardian)Πολιτική και εκλογέςΣτο σχηματισμό κυβέρνησης ενότητας πριν το Σάββατο συμφωνούν ο πρόεδρος του Νότιου Σουδάν Σάβα Κιίρ Μαγιαρντίτ και ο αρχηγός του SPLM-IO Ρίεκ Ματσάρ, σε ένα σημαντικό βήμα για τον τερματισμό του Εμφυλίου Πολέμου του Νότιου Σουδάν. (Al Jazeera) Ιρλανδικές γενικές εκλογές (2020) Ο σημερινός Taoiseach Λίο Βαράντκαρ υποβάλλει την παραίτησή του στον πρόεδρο Μάικλ Ντ. Χίγκινς, όμως θα παραμείνει ως υπηρεσιακός πρωθυπουργός μέχρι τον σχηματισμό της νέας κυβέρνησης. (Sky News) Πόλεμος και επιθέσειςΣτον Πόλεμο του Αφγανιστάν μία "μείωση της βίας" διάρκειας επτά ημερών μεταξύ του στρατού των ΗΠΑ, των στρατιωτικών δυνάμεων του Αφγανιστάν και των Ταλιμπάν, η οποία είναι προγραμματισμένο να τεθεί σε ισχύ σήμερα τα μεσάνυχτα τοπική ώρα (19:30 UTC). Εάν η μερική εκεχειρία επιτύχει, θα υπογραφεί συμφωνία ανάμεσα στις ΗΠΑ και στους Ταλιμπάν στις 29 Φεβρουαρίου.(NBC News) Σκοτώνεται μια 64χρονη γυναίκα στο Τορόντο του Καναδά σε επίθεση με σφυρί. Ο δράστης, ο οποίος συνελήφθη, επέλεξε τυχαία το θύμα του και πάνω στη σορό άφησε ένα σημείωμα, στο οποίο εξέφρασε την υποστήριξή του προς την τρομοκρατία. (Canada.com) Αρχειοθετήθηκε 2020-02-26 στο Wayback Machine.Πολιτική και εκλογέςΙρανικές βουλευτικές εκλογές (2020) Βουλευτικές εκλογές διεξάγονται στο Ιράν. Ο δεύτερος γύρος θα διενεργηθεί τον Απρίλιο. (DW) (The Guardian) Υγεία και περιβάλλονΗ Ιταλία επιβεβαιώνει τους θανάτους ενός 78χρονου άντρα στην Πάντουα του Βενέτο και μιας γυναίκας στην έβδομη δεκαετία της ζωής της στο Κοντόνιο της Λομβαρδίας, έπειτα από την προσβολή από τον νέο κορονοϊό. Είναι οι πρώτοι θάνατοι που καταγράφονται στην Ιταλία. (Tgcom24)Νόμος και έγκλημαΟ πρωθυπουργός του Λεσότο Τομ Ταμπάνε λαμβάνει αναρρωτική άδεια ως τις 27 Φεβρουαρίου προκειμένου να εμφανιστεί στο δικαστήριο κατηγορούμενος για τον φόνο της πρώην συζύγου του. (Reuters)Πολιτική και εκλογέςΠροεδρικές εκλογές του Τόγκο (2020) Οι πολίτες στο Τόγκο προσέρχονται στις κάλπες για την εκλογή προέδρου. Ο κάτοχος της προεδρίας Φωρ Γκνασινγκμπέ, επιδιώκει να κερδίσει τέταρτη θητεία. Οι εκλογές γίνονται με νέο εκλογικό σύστημα, των δύο γύρων. (DW) Πόλεμος και επιθέσειςΣε αεροπορική επίθεση του Ισραήλ σκοτώνονται δύο μέλη της οργάνωσης Ισλαμικός Ιερός Πόλεμος κοντά στη Δαμασκό.(Al Jazeera) Καταστροφές και δυστυχήματαΣεισμοί σε Ιράν και Τουρκία το 2020: Σεισμός στην επαρχία Δυτικό Αζερμπαϊτζάν του Ιράν έχει ως αποτέλεσμα να σκοτωθούν τουλάχιστον εννέα άτομα και να τραυματιστούν περισσότερα από 100 άλλα. (Daily Sabah)Πολιτική και εκλογέςΚομοριανές βουλευτικές εκλογές (2020) Λαμβάνει χώρα στις Κομόρες ο 2ος γύρος των βουλευτικών εκλογών. Η πολιτική αντιπολίτευση συνεχίζει να μποϊκοτάρει τις εκλογές. (RFI) Δημοτικές εκλογές της Δομινικανής Δημοκρατίας (2020) Αρχίζουν διαδηλώσεις στη Νέα Υόρκη και στη Μασσαχουσέτη στις ΗΠΑ, στο Παρίσι, στο Τορόντο, τη Μαδρίτη, τη Ναβάρρα, τη Βαρκελόνη και το Σαν Χουάν και το Λονδίνο σε ένδειξη διαμαρτυρίας για τις συνθήκες κατά τις οποίες διεξήχθησαν στις 16 Φεβρουαρίου οι δημοτικές εκλογές στη Δομινικανή Δημοκρατία. (Dominican Today) Οι διαδηλωτές απαιτούν την παραίτηση της Κεντρικής Εκλογικής Επιτροπής. (Dominican Today) Πόλεμος και επιθέσειςΓύρω στα 60 άτομα τραυματίζονται όταν αυτοκίνητο πέφτει πάνω σε πεζούς στη διάρκεια της παρέλασης στο καρναβάλι της γερμανικής πόλης Φόλκμαρσεν στο κρατίδιο της Έσης. Ένας 29χρονος γερμανός συλλαμβάνεται από την αστυνομία. (BBC) Βίαιες επιθέσεις μεταξύ ινδουιστών και Μουσουλμάνων σημειώνονται στο Νέο Δελχί αναφορικά με την αναθεώρηση της Πράξης για την Ιθαγένεια στη διάρκεια της επίσκεψης του Αμερικανού προέδρου Ντόναλντ Τραμπ με αποτέλεσμα να σκοτωθούν 13 άνθρωποι και τουλάχιστον άλλοι 150 να τραυματιστούν. (The Guardian)Νόμος και έγκλημαΟ Αμερικανός παραγωγός του κινηματογράφου Χάρβι Γουάνστιν κρίνεται ένοχος για βιασμό και απαλλάσσεται από την κατηγορία της σεξουαλικής κακοποίησης. (The New York Times)Πολιτική και εκλογέςΠαραιτείται ο πρωθυπουργός της Μαλαισίας Μαχαθίρ Μοχάμαντ εν μέσω πολιτικής κρίσης στη χώρα. (CNN) Πόλεμος και επιθέσειςΕμφύλιος πόλεμος της Συρίας Καθώς συνεχίζονται οι συγκρούσεις στην κυβερνητική επαρχία Ιντλίμπ ο στρατός της Συρίας καταλαμβάνει την ανταρτοκρατούμενη Καφρανμπέλ για πρώτη φορά από το 2012, και άλλα 18 γειτονικά χωριά. (RFI)Νόμος και έγκλημαΣτις ΗΠΑ, αποκαλύπτεται ότι ένας άντρας συνελήφθη την προηγούμενη ημέρα επειδή επεχείρησε να ανατινάξει ένα όχημα στο χώρο στάθμευσης του Πενταγώνου. (NBC) Υγεία και περιβάλλονΟ ηλικίας 111 ετών Μπομπ Γουέιτον από το Άλτον του Χαμσάιρ, στο Ηνωμένο Βασίλειο, γίνεται ο γηραιότερος εν ζωή άνδρας στον κόσμο, έπειτα από τον θάνατο του Ιάπωνα Σιτέτσου Γουατανάμπε σε ηλικία 112 ετών. (The Guardian) Ο Κώστας Βουτσάς έφυγε από τη ζωή σε ηλικία 88 ετών Έξαρση νέου κορονοϊού 2019–20 Το πρώτο κρούσμα στη Λατινική Αμερική επιβεβαιώνεται από το υπουργείο Υγείας της Βραζιλίας στο Σάο Πάολο. (Al Jazeera) Το πρώτο κρούσμα του ιού στην Ελλάδα επιβεβαιώνεται στη Θεσσαλονίκη. (Reuters) Η Ρουμανία και η Γεωργία αναφέρουν τα πρώτα τους κρούσματα. (Reuters) (Reuters)Νόμος και έγκλημαΈξι άτομα, ανάμεσα στα οποία και ο δράστης, σκοτώνονται σε επεισόδιο πυροβολισμών στην εταιρεία παρασκευής μπύρας Μόλσον Κουρς στην πόλη Μιλγουόκι της πολιτείας Γουισκόνσιν των ΗΠΑ. Ο δράστης, ο οποίος τελικά αυτοκτόνησε, ήταν ένας εργαζόμενος που μόλις είχε απολυθεί.(USA Today) (WGN-TV) Διεθνείς σχέσειςΗ Τουρκία ανοίγει τα σύνορά της με τη Συρία και επιτρέπει στους Σύρους πρόσφυγες να εισέλθουν ελεύθερα στην Ευρώπη για τις επόμενες 72 ώρες. (Middle East Eye)Υγεία και περιβάλλονΈξαρση νέου κορονοϊού 2019–20 Στην Ιταλία επιβεβαιώνονται άλλα 236 κρούσματα του νέου κορονοϊού, φτάνοντας στο σύνολο τα 655. Σε 17 ανέρχεται ο αριθμός των νεκρών στην ίδια χώρα, ενώ 45 άτομα ανέρρωσαν. (La Repubblica) Η Σαουδική Αραβία απαγορεύει σε όλους τους προσκυνητές να εισέλθουν στη χώρα. (ABC AU) Το πρώτο κρούσμα επιβεβαιώνεται στην Εσθονία. (Al Jazeera) Η Ελλάδα απαγορεύει όλες τις εκδηλώσεις του καρναβαλιού λόγω του ιού. Τα επιβεβαιωμένα κρούσματα ανέρχονται σε τρία. (Reuters) Το πρώτο κρούσμα αναφέρει και ο Άγιος Μαρίνος. (Alta Rimini)Επιστήμη και τεχνολογίαΑνακαλύπτεται από αστρονόμους η μεγαλύτερη γνωστή έκρηξη στην ιστορία του σύμπαντος, στον γαλαξία του Οφιούχου. Αντικαθιστά την MS 0735.6+7421. (Phys) (CNN) (Astrophysics via arXiv at Cornell University) Πόλεμος και επιθέσειςΕμφύλιος πόλεμος στη Συρία Η Τουρκία καλεί στην επαναδημιουργία της ουδέτερης ζώνης πτήσεων πάνω από τη Συρία. (Yeni Safak) Μετά την ενεργοποίηση του Άρθρου 4 από την Τουρκία, το NATO πραγματοποιεί έκτακτη σύσκεψη. (Euronews)Τέχνες και πολιτισμόςΟ Ρομάν Πολάνσκι κερδίζει τρία βραβεία Σεζάρ, μεταξύ των οποίων και της σκηνοθεσίας, για την ταινία An Officer and a Spy (γαλλικά: J'accuse). Αρκετές γυναίκες αποχωρούν σε ένδειξη διαμαρτυρίας. Τέσσερα βραβεία, μεταξύ των οποίων και εκείνο της καλύτερης ταινίας, κερδίζουν οι Άθλιοι. (Reuters) (Variety)Υγεία και περιβάλλονΈξαρση νέου κορονοϊού 2019–20 Ο αριθμός των νεκρών στην Ιταλία φτάνει τους 21. (Il Sole 24 Ore) Τα πρώτα κρούσματα του κορονοϊού επιβεβαιώνονται σε Ισλανδία, Λευκορωσία, Μονακό, Αζερμπαϊτζάν, Νέα Ζηλανδία, Λιθουανία, Μεξικό και Νιγηρία. (BNO News) Η Κύπρος κλείνει τέσσερα από τα συνοριακά της φυλάκια στα σύνορα με τη Βόρεια Κύπρο (ούτε καν κράτος ή ψευδοκράτος) για πρώτη φορά από το 2003 λόγω ανησυχίας για τον ιό. (Reuters) Πόλεμος και επιθέσειςΠόλεμος του Αφγανιστάν Οι ΗΠΑ και οι Ταλιμπάν υπογράφουν στην Ντόχα του Κατάρ συμφωνία για τον τερματισμό του μεγαλύτερου σε διάρκεια πολέμου στην αμερικανική ιστορία. (Al Jazeera) (Reuters)Υγεία και περιβάλλονΈξαρση νέου κορονοϊού 2019–20 Μια ηλικιωμένη γυναίκα που ταξίδεψε στην Ισπανία γίνεται το πρώτο κρούσμα του ιού στον Ισημερινό. (Reuters) Τα πρώτα κρούσματα αναφέρουν επίσης η Ιρλανδία, το Λουξεμβούργο και το Κατάρ. (RTE.ie) (Reuters) (Al Jazeera) Ένας άντρας ηλικίας 78 ετών γίνεται ο πρώτος νεκρός από τον ιό στην Αυστραλία. (The Guardian) Ο πρώτος θάνατος από τον ιό στις ΗΠΑ καταγράφεται στην περιοχή του Σιάτλ. (NY Times) (AP News)Διεθνείς σχέσειςΟγδόντα πρόσφυγες περνούν στη Λέσβο και τη Σάμο κατά τη διάρκεια της νύχτας, έπειτα από το άνοιγμα των συνόρων από την Τουρκία. (Hürriyet)Πολιτική και εκλογέςΣλοβακικές βουλευτικές εκλογές (2020) Οι ψηφοφόροι στη Σλοβακία προσέρχονται στις κάλπες για να εκλέξουν τα μέλη του Εθνικού Συμβουλίου. (DW)